Publication: Magyar Közlöny
Issue: MK-2001-73 (Year: 2001, Number: 73)
Era: 1990-2004
Section: (2) bekezdésében kapott felhatalmazás alapján a módosított 11/1997. (II. 18.) BM rendeletet (a továbbiakban: R.)
Paragraph Index: 292

(1) Az R. 40. §-a (2) bekezdésének b)—e) pontjai helyébe a következő rendelkezések lépnek: (A szervezési állománytáblázat tartalmazza:) „b) a fegyveres szerveknél a rendszeresített hivatásos (önkormányzati finanszírozású hivatásos), a köztisztviselői, a közalkalmazotti (önkormányzati finanszírozású közalkalmazotti), az Mt. hatálya alá tartozó munkavállalói (a továbbiakban: munkavállaló), az egyéb szerveknél pedig a rendszeresített hivatásos, köztisztviselői, munkavállalói, illetve a közalkalmazotti beosztás: ba) munkaköri megnevezését a munkaköri jegyzéknek megfelelően, és az ellátott feladat jellegét zárójelben, bb) darabszámát, bc) hivatásosnál a munkaköri jegyzéknek megfelelően a vezetőnél a vezetői szintnek megfelelő illetményre jogosultságot, a beosztotti állománynál a beosztás besorolási osztályát és a beosztási kategóriáját, és minden munkakörnél a beosztásban elérhető legmagasabb rendfokozatot, az előírt iskolai végzettség sorszámán kívül a meghatározott szakképesítést, továbbá a beosztással járó kötelező idegennyelv-tudást, illetve ha az idegennyelv-tudásért nyelvpótlék fizethető (szükséges), valamint a ruhanormát, bd) köztisztviselőnél a besorolási osztályt, a képesítési előírást, be) közalkalmazottnál a fizetési osztályt, a speciális képesítési előírást, bf) munkavállalónál az ügykezelő, illetve a fizikai alkalmazott esetleges képesítési előírását;

Source: https://magyarkozlony.hu/hivatalos-lapok/4dea48e44a475c3a015b632a3521b60bccb3ddd9/dokumentumok/eabc6a2d7be06453d5eb111969a0947c1d4d5df0/letoltes